
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1058 

3 Δεκεμβρίου 1997 


ΑΓΟΡΑΝΟΜΙΚΕΣ ΔΙΑΤΑΞΕΙΣ 


Αριθ. Α3/2830 

ΑΓΟΡΑΝΟΜΙΚΗ ΔΙΑΤΑΞΗ ΑΡΙΘΜ. 7 
Αντικατάσταση των παρ. 2 και 3 του άρθρ. 437 του κεφ. 

27 της 14/89 Αγορανομικής Διάταξης. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όρ¬ 
γανα». 

2. Το Ν.Δ. 96/73 «περί εμπορίας φαρμακευτικών προ¬ 
ϊόντων κ.λπ.», όπως τροποποιήθηκε με τους Νόμους 784/ 
78, 1316/83, 1965/91 και 1969/91. 

3. Το Ν.Δ. 136/46 «περί Αγορανομικού Κώδικα», όπως 
τροποποιήθηκε και συμπληρώθηκε μεταγενέστερα. 

4. Το Π.Δ. 397/88 «Οργανισμός Υπουργείου Εμπο¬ 
ρίου», όπως τροποποιήθηκε και το Π.Δ. 27/96 «Συγχώ¬ 
νευση των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης». 

5. Την απόφαση 289/14.2.1996 του Πρωθυπουργού 
και της Υπουργού Ανάπτυξης σχετικά με ανάθεση αρμο¬ 
διοτήτων στους Υφυπουργούς Ανάπτυξης. 

.6. Την 14/89 Αγορανομική Διάταξη «τροποποίηση και 
κωδικοποίηση αγορανομικών διατάξεων που εκδόθηκαν 
μέχρι 16.2.1989» όπως τροποποιήθηκε με τις Α.Δ. 1/90, 
19/90,22/90,19/92,6/93,9/93,11 /93, 2/96 και 6/97. 

7. Την απόφαση του Υπουργικού Συμβουλίου επί της 
πολιτικής των τιμών των φαρμάκων. 

8. Την Πράξη Νομοθετικού Περιεχομένου της 
7.11.1997 (ΦΕΚ 226 Α ). 

9. Την ανάγκη τροποποίησης ορισμένων διατάξεων της 
14/89 Α.Δ. 

10. Τη σύμφωνη γνώμη του Υπουργού Υγείας και Πρό¬ 
νοιας. 

11. Το γεγονός ότι οι διατάξεις της παρούσας δεν προ- 
καλούν δαπάνη στον κρατικό προϋπολογισμό, αποφασί¬ 
ζουμε: 

Αρθρο 1 

1. Οι παράγραφοι 2 και 3 του άρθρου 437 του κεφα¬ 
λαίου 27 της 14/89 Αγορανομικής Διάταξης αντικαθίστα¬ 
νται ως εξής: 


«2. Η Ανώτατη Λιανική τιμή των φαρμάκων καθορίζεται 
με βάση τη χονδρική τιμή, προσθέτοντας το νόμιμο κέρ¬ 
δος φαρμακοποιού και το Φόρο Προστιθέμενης Αξίας. 

Οι λιανικές τιμές είναι ενιαίες σε όλη τη χώρα, με εξαί¬ 
ρεση τις περιοχές που ισχύει μειωμένος συντελεστής 
ΦΠΑ. 

3. Ανώτατη Νοσοκομειακή τιμή των φαρμάκων είναι η 
τιμή πώλησης προς το Δημόσιο, τα Κρατικά Νοσηλευτικά 
Ιδρύματα, τα Ιδρύματα που εποπτεύονται από τα Υπουρ¬ 
γεία Υγείας και Πρόνοιας και Κοινωνικών Ασφαλίσεων. 

Η Νοσομομειακή τιμή καθορίζεται με βάση τη χονδρική 
μειωμένη κατά 13%». 

2. Η παράγραφος 3 του άρθρου 441 της 14/89 Αγορα¬ 
νομικής Διάταξης αντικαθίσταται ως εξής: 

«3. Δεν εγκρίνεται τιμή σε φάρμακο που δεν κυκλοφο¬ 
ρεί τουλάχιστον σε δύο ευρωπαϊκές χώρες, εκ των οποίων 
στη μία πρέπει να εφαρμόζεται έλεγχος τιμών. Εξαιρού¬ 
νται τα, κατά την κρίση του Υπουργείου Υγείας ή του 
Ε.Ο.Φ., απολύτως απαραίτητα για τη δημόσια υγεία φάρ¬ 
μακα, τα οποία θα πρέπει να κυκλοφορούν στη χώρα προ¬ 
έλευσης ή έστω σε μία ευρωπαϊκή χώρα». 

Η τροποποίηση αυτή αρχίζει να εφαρμόζεται μετά (10) 
ημέρες από της δημοσιεύσεως της παρούσας. 

3. Στο άρθρο 442 της 14/89 Αγορανομικής Διάταξης 
προστίθεται η εξής φράση: 

«Εξαιρούνται τα, κατά την κρίση του Υπουργείου Υγείας 
ή του Ε.Ο.Φ., απολύτως απαραίτητα για τη δημόσια υγεία 
φάρμακα». 

4. Η παράγραφος 1 και 2 του άρθρου 443 της 14/89 
Αγορανομικής Διάταξης αντικαθίσταται ως εξής: 

«1. Μετά τη λήξη της διαχειριστικής περιόδου (ένα έτος) 
οι φαρμακευτικές επιχειρήσεις υποχρεούνται να υποβάλ¬ 
λουν στο Υπουργείο Ανάπτυξης (Γ.Γ. Εμπορίου) τα εξής: 

1.1. Σε προθεσμία εγός μηνός, τις πωλήσεις για την εν 
λόγω διαχειριστική περίοδο. 

1.2. Σε προθεσμία τεσσάρων μηνών, τον ισολογισμό και 
τις καταστάσεις δαπανών (αναλυτικά και συγκεντρωτικά) 
και εσόδων. 

Η υποβολή των ανωτέρω στοιχείων αποτελεί απαραί¬ 
τητη προϋπόθεση για την εξέταση οποιουδήποτε αιτήμα¬ 
τος έγκρισης ή επανεξέτασης τιμής. 

2. Κοστολογικός έλεγχος ή έλεγχος επιμέρους στοι¬ 
χείων των επιχειρήσεων διενεργείται, εφόσον απαιτηθεί, 

ανεξάρτητα από το φορολογικό ή άλλο έλεγχο, από υπαλ¬ 
λήλους του Υπουργείου Ανάπτυξης (Γ.Γ. Εμπορίου) στην 
έδρα της επιχείρησης, η οποία υποχρεούται να θέσει στη 
διάθεσή τους όλα τα βιβλία και στοιχεία που τηρεί. 

Σε περίπτωση άρνησης παροχής των στοιχείων, η αρμο- 
δία Υπηρεσία χρησιμοποιεί στοιχεία συναφών επιχειρή¬ 
σεων και άλλα στοιχεία που έχει στη διάθεσή της και κρίνει 
σκόπιμο να χρησιμοποιήσει». 

5. Στην παράγραφο 4 του άρθρου 444 της 14/89 Αγο- 
ρανομικής Διάταξης προστίθεται η εξής φράση: 

«Σε περίπτωση που με την αίτηση για καθορισμό τιμής 
νέου φαρμάκου δεν συνυποβάλλεται η σχετική άδεια κυ¬ 
κλοφορίας, η αίτηση τίθεται στο αρχείο». 

6. Στην Αγορανομική Διάταξη 14/89 προστίθεται άρθρο 
με αριθμό 445Α ως εξής: 

« Αρθρο 445Α 

1. Σε περίπτωση αλλαγής του παρασκευαστή ενός φαρ¬ 
μάκου ή του συσκευαστή ή και των δύο, λαμβάνεται, ως 
ανώτατο όριο, η τιμή που είχε πριν την αλλαγή. 

2. Σε περίπτωση αλλαγής ή προσθήκης νέας συσκευα- 
σίας φαρμάκου ή περιεκτικότητας καθώς και σε περί¬ 
πτωση προσθήκης νέας παρεμφερούς μορφής (με την 
προϋπόθεση η νέα μορφή να αναφέρεται στην ίδια οδό χο¬ 
ρήγησης) για τον καθορισμό της τιμής τους και ανεξάρ¬ 
τητα με τη χώρα παραγωγής ή προέλευσης γίνεται συσχε¬ 
τισμός ως εξής: 

2.1. Εάν η παλαιότερη συσκευασία ή περιεκτικότητα ή 
παρεμφερής μορφή περιλαμβάνεται στον κατάλογο συ- 
νταγογραφούμενών φαρμάκων της Γενικής Γραμματείας 
Κοινωνικών Ασφαλίσεων, με βάση το κόστος ημερήσιας 
θεραπείας που έχει ορισθεί για αυτή. 

2.2. Εάν η παλαιότερη συσκευασία ή περιεκτικότητα ή 


παρεμφερής μορφή δεν περιλαμβάνεται στον εν λόγω κα¬ 
τάλογο, με την τιμή της παλιάς, αναγόμενη στην υπό 
έγκριση συσκευασία ή περιεκτικότητα ή μορφή. 

Και στις δύο περιπτώσεις κατά το συσχετισμό των τιμών 
λαμβάνεται επιπλέον υπόψη και συνεκτιμάται τυχόν δια¬ 
φοροποίηση στο κόστος συσκευασίας ή βιομηχανοποίη¬ 
σης. 

3. Σε περίπτωση καθορισμού τιμής δύο ή περισσότερων 
περιεκτικοτήτων του ιδίου φαρμάκου, εφόσον προκύ¬ 
πτουν τιμές δυσανάλογες μεταξύ τους, λαμβάνεται 
υπόψη η χαμηλότερη τιμή. 

4. Οι παράγραφοι 2 και 3 του παρόντος άρθρου δεν 
εφαρμόζονται στα, κατά την κρίση του Υπουργείου Υγείας 
ή του Ε.Ο.Φ., απολύτως απαραίτητα για τη δημόσια υγεία 
φάρμακα. 

5. Η πρώτη εφαρμογή των παραγράφων 2 και 3 αρχίζει 
με τα υπό έγκριση τιμής νέα φάρμακα». 

7. Η παράγραφος 10 του άρθρου 445 καταργείται. 

Αρθρο 2 

Η ισχύς της παροϋσης αρχίζει από την ημερομηνία δη- 
μοσιεύσεως στην Εφημερίδα της Κυβερνήσεως, με εξαί¬ 
ρεση τις παραγράφους στις οποίες ορίζεται διαφορε¬ 
τικά. 

Οι παραβάτες της παρούσας διώκονται σύμφωνα με τις 
διατάξεις του ισχύοντα Αγορανομικού Κώδικα. 

Η παρούσα να δημοσιευθεί στην Εφημερίδα της Κυβερ¬ 
νήσεως και να ανακοινωθεί στον ημερήσιο τύπο. 

Αθήνα, 2 Δεκεμβρίου 1997 

Ο ΥΦΥΠΟΥΡΓΟΣ 

ΜΙΧΑΛΗΣ ΧΡΥΣΟΧΟΪΔΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



